Waffen-SS

Waffen-SS (, SS Bersenjata ataupun Tentera SS) telah diwujudkan sebagai sayap tempur bagi Schutzstaffel ("Skuad Pelindung") dalam Parti Nazi dan secara beransur-ansur berkembang menjadi pasukan tentera pelbagai etnik dan pelbagai negara Jerman Nazi.

Waffen-SS berkembang dari tiga rejimen kepada lebih 38 divisyen semasa Perang Dunia II, dan berkhidmat bersama Heer (tentera darat tetap Jerman) tetapi tidak pernah secara rasmi menjadi sebahagian daripadanya. Adolf Hitler menentang kemasukan Waffen-SS kedalam tentera darat, kerana ia mesti kekal sebagai sayap bersenjata Parti dan menjadi sebuah pasukan elit polis apabila perang telah dimenangi. Sebelum perang ia diletakkan dibawah kawalan SS Führungshauptamt (Ibupejabat operasi SS) dibawah Reichsführer-SS Heinrich Himmler. Setelah pengerahan berlaku kawalan taktikalnya telah diserahkan kepada Markas Besar Angkatan Tentera (Oberkommando der Wehrmacht).

Pada mulanya keanggotaan dibuka kepada rakyat Jerman berketurunan "Bangsa Aryan", yang dikatakan Herrenvolk (ketuanan bangsa), mengikut ideologi ras Nazi. Pada tahun 1940 syarat-syarat ini sebahagiannya diabaikan, walaupun kaum-kaum yang dianggap oleh pihak Nazi sebagai "binatang" seperti etnik Poland atau Yahudi kekal dikecualikan. Hitler meluluskan formasi unit-unit yang terdiri dari sukarelawan dan askar asing. 

Di Perbicaraan Nuremberg Waffen-SS telah dituduh sebagai sebuah pertubuhan jenayah kerana hubungan kuatnya dengan Parti Nazi dan penglibatan dalam kebanyakkan jenayah perang. Para veteran Waffen-SS telah dinafikan banyak hak yang diberikan kepada veteran-veteran yang berkhidmat dalam Heer (tentera darat), Luftwaffe (tentera udara), atau Kriegsmarine (tentera laut). Pelepasan telah dibuat untuk askar-askar Waffen-SS yang mengangkat sumpah selepas tahun 1943, yang dikecualikan kerana pengabdian terpaksa mereka.

Asal-usul (1929-1939)

Perang Dunia II

Para komander 
 Josef Dietrich adalah bekas sarjan Tentera Darat dengan latar belakang seorang petani yang memerintah perintis Waffen-SS, iaitu Sonderkommando Berlin. Beliau mengarah Leibstandarte SS Adolf Hitler dari penubuhannya kepada Rejimen, Briged, dan Divisyen. Beliau kemudian diberi memerintah Kor SS Panzer Leibstandarte dan pada akhir peperangan sebagai Panglima Tentera Darat Ke-6 SS Panzer. 
 Paul Hausser, bekas Jeneral dalam tentera darat tetap, telah dipilih oleh Himmler untuk mengubah SS-VT menjadi sebuah organisasi tentera yang boleh dipercayai. Beliau adalah komander divisyen pertama Waffen-SS apabila SS-VT telah dibentuk menjadi sebuah Divisyen dalam Pertempuran Perancis. Beliau diberi memerintah Kor II SS Panzer dan Tentera Darat Ke-7. 
 Theodor Eicke, bekas pembayar gaji tentera dan pemberi maklumat polis. Beliau adalah komandan pertama kem tahanan Dachau. Beliau menubuhkan Divisyen SS Totenkopf daripada anggota SS-Totenkopfverbände dan terbunuh dalam pertempuran pada 26 Feb 1943 di Barisan Timur. 
 Felix Steiner, seorang lagi bekas pegawai tentera dan veteran Perang Dunia I. Beliau telah diberi memerintah Rejimen SS Deutschland. Beliau dipuji dengan penciptaan Kumpulan Tempur kecil yang mudah alih. Beliau melengkapkan askar-askarnya dengan submesingan dan bom tangan  bukannya senapang dan membekalkan pakaian penyamaran. Beliau memerintah Divisyen SS Wiking dan Kor III SS Panzer (Jermanik). 
 Kurt Meyer bermula perang dengan memerintah kompeni anti-kereta kebal Leibstandarte, telah dinaikkan pangkat dan diberi memerintah Batalion Peninjau, yang dipimpinnya dalam kempen  Balkan dan Rusia. Beliau telah dipilih untuk memimpin Rejimen 25 SS Panzergrenadier dalam  Divisyen Ke-12 SS Panzer Hitlerjugend yang baru ditubuhkan, dan pada usia 33 tahun menjadi komander divisyen apabila beliau mengambil alih pemerintahan divisyen ini (selepas kematian Fritz Witt) di Normandy pada tahun 1944 .

Mangsa perang

Jenayah perang

HIAG 

HIAG (, secara literal "Persatuan Bantuan Bersama Bekas Anggota Waffen-SS") adalah sebuah organisasi yang ditubuhkan pada tahun 1951 oleh bekas-bekas anggota Waffen-SS bagi memberi bantuan kepada para veteran, dan berkempen untuk pemulihan status sah mereka berkenaan dengan pencen veteran. Tidak seperti tentera tetap Wehrmacht, pencen telah dinafikan kepada anggota-anggota Waffen-SS kerana disebabkan ia telahpun diisytiharkan sebagai sebuah pertubuhan jenayah di perbicaraan Nuremberg.

Lihat juga 
 Allgemeine SS
 Jenayah perang Jerman
 Germanik-SS
 Glosari Jerman Nazi
 Senarai anggota SS
 Senarai Divisyen Waffen-SS
 ODESSA
 Kor Semboyan Wehrmacht dan Waffen SS
 SS-Standarte Kurt Eggers
 Pemimpin SS dan Polis
 Uniform dan insignia Schutzstaffel
 Sukarelawan dan askar asing Waffen-SS

Bibliografi

Bacaan lanjut

Pautan luar 
 

Adolf Hitler
Nazi
Jerman
Tentera Jerman
Perang Dunia Kedua